શીર્ષક: સોહરાબુદ્દીન-ઇશરત જહાં કેસના અભિયુક્ત પોલીસવાળા આજે ક્યાં છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આરોપી પોલીસમેનમાંથી કેટલાક સસ્પેન્ડ છે, જ્યારે કેટલાકે રાજીનામાં આપી દીધાં છે.  ઉપરાંત કેટલાક અધિકારીઓ નિવૃત્ત પણ થઈ ચૂક્યા છે. 

ગુજરાતમાં વર્ષ 2003થી 2007 સુધીમાં અમદાવાદ ક્રાઇમ બ્રાન્ચ અને ગુજરાત એટીએસ (ઍન્ટિ- ટૅરરિઝમ સ્ક્વૉડ)ના અધિકારીઓ દ્વારા આઠ લોકોનાં કથિત ઍન્કાઉન્ટર કરવામાં આવ્યાં હતાં. 

આરોપી પોલીસ અધિકારીઓની હાલમાં શું સ્થિતિ તેની ઉપર એક નજર કરીએ. 

ઇશરત જહાં અને સોહરાબુદ્દીન શેખ ઍન્કાઉન્ટર થનારી વ્યક્તિઓમાં સામેલ હતા. આ બે ઍન્કાઉન્ટરની તપાસ સીબીઆઈ (સૅન્ટ્રલ બ્યુરો ઑફ ઇન્વેસ્ટિગેશન) દ્વારા કરવામાં આવી છે. 

સોહરાબુદ્દીન કેસમાં કુલ ૩૮ પોલીસકર્મીઓ તથા રાજનેતાઓ સામે ચાર્જશીટ દાખલ થઈ હતી, જ્યારે ઇશરત જહાં કેસમાં ૨૦ પોલીસકર્મીઓ વિરુદ્ધ ચાર્જશીટ દાખલ થઈ હતી.

આરોપી પોલીસકર્મીઓમાં 8 આઈપીએસ અધિકારીઓનો સમાવેશ થાય છે. કૉન્સ્ટેબલથી લઈને ડીજીપી (ડાયરેક્ટર જનરલ ઑફ પોલીસ) સુધીના પોલીસ ઓફિસરનાં નામ બન્ને કેસની ચાર્જશીટમાં આરોપીઓ તરીકે સામેલ છે. 

આપને આ પણ વાંચવું ગમશે 

સોહરાબુદ્દીન શેખ કેસ

સોહરાબુદ્દીન શેખ અને તેમની પત્ની કૌસર બી

સોહરાબુદ્દીન શેખ રાજસ્થાન વિસ્તારમાં સક્રિય હતો, જેનું ગુજરાત એટીએસ દ્વારા કથિત ઍન્કાઉન્ટર થયું હતું. 

જોકે, ત્યારબાદ સોહરાબુદ્દીનના સાથી તુલસી પ્રજાપતિનું પણ કથિત ઍન્કાઉન્ટર થયું હતું. 

ગુજરાત અને રાજસ્થાનના કેટલાક પોલીસ અધિકારીઓ તથા રાજકીય નેતા વિરુદ્ધ આ કેસમાં સીબીઆઈએ ચાર્જશીટ દાખલ કરી હતી.

ચાર્જશીટમાં ડી. જી. વણઝારા, એન. કે. અમીન, વિપુલ અગ્રવાલ, ગીતા જોહરી, અભય ચુડાસમા, રાજકુમાર પાંડિયન સહિતના વરિષ્ઠ આઈપીએસ અધિકારીઓ ઉપરાંત ભારતીય જનતા પાર્ટીના નેતા અમિત શાહ અને એ. પી. માથુરના નામનો પણ સમાવેશ થાય છે. 

મુંબઈ સેશન્સ કોર્ટમાં ટ્રાયલ

ઍન્કાઉન્ટરની તપાસ સીબીઆઈને સોંપ્યા બાદ તેનું ટ્રાયલ મુંબઈ સેશન્સ કોર્ટમાં ચલાવવામાં આવી હતી. 

કેસમાં વિપુલ અગ્રવાલ સિવાય તમામ આઈપીએસ અધિકારીઓ ડિસ્ચાર્જ થઈ ગયા છે. 

આ કેસમાં મુંબઈ કાલાઘોડા સેશન્સ કોર્ટ હવે તપાસ અધિકારીઓની જુબાની રેકોર્ડ કરી રહી છે. 

સોહરાબુદ્દીન કેસમાં ત્રણ મર્ડર કેસની તપાસ સામેલ છે. સોહરાબુદ્દીનને નવેમ્બર-2005માં ઠાર માર્યા બાદ ડિસેમ્બર-2006માં તુલસી પ્રજાપતિને પણ એક કથિત ઍન્કાઉન્ટરમાં ઠાર મારવામાં આવ્યો હતો. 

આ દરમિયાન સોહરાબુદ્દીનના પત્ની કૌસરબીને પણ મારી નાખી હતી, તેવું સીબીઆઈએ પોતાની ચાર્જશીટમાં ઉમેર્યું હતું. 

મુખ્ય પોલીસ...